CELEX: 62015TN0730
Language: da
Date: 2015-12-18 00:00:00
Title: Sag T-730/15 P: Appel iværksat den 18. december 2015 af DI til prøvelse af Personalerettens kendelse af 15. oktober 2015 i sag F-113/13, DI mod EASO

14.3.2016   
            
            
               DA
            
            
               Den Europæiske Unions Tidende
            
            
               C 98/46
            
         Appel iværksat den 18. december 2015 af DI til prøvelse af Personalerettens kendelse af 15. oktober 2015 i sag F-113/13, DI mod EASO
   (Sag T-730/15 P)
   (2016/C 098/61)
   Processprog: engelsk
   
      Parter
   
   
      Appellant: DI (Bukarest, Rumænien) (ved advokaterne, I. Vlaic og G. Iliescu)
   
      Den anden part i appelsagen: Det Europæiske Asylstøttekontor (EASO)
   
      Appellantens påstande
   
   
               —
            
            
               Personalerettens kendelse af 15. oktober 2015 i sag F-113/13 ophæves i sin helhed.
            
         
               —
            
            
               Den foreliggende appel fremmes til realitetsbehandling.
            
         
               —
            
            
               EASO’s afgørelse om at afskedige appellanten annulleres, og EASO tilpligtes følgelig at ophæve alle den nævnte afgørelses retsvirkninger og genetablere den faktiske situation i overensstemmelse hermed.
            
         
               —
            
            
               EASO tilpligtes at betale appellanten et beløb på 90 000 EUR for det økonomiske tab og et beløb på 500 000 EUR for den ikke-økonomiske skade.
            
         
               —
            
            
               EASO tilpligtes at betale samtlige appellantens omkostninger i forbindelse med advokatbistand ved Personaleretten i forbindelse med sag F-113/13 og i forbindelse med nærværende appel.
            
         
      Anbringender og væsentligste argumenter
   
   Til støtte for appellen har appellanten fremsat følgende anbringender.
   
               1.
            
            
               Første anbringende om at appellantens stævning kunne antages til realitetsbehandling og er begrundet, idet den overholder overensstemmelsen mellem de anbringender, argumenter og faktiske omstændigheder, der var angivet i den klage, der blev indsendt under den administrative procedure, og de anbringender, argumenter og faktiske omstændigheder, der blev gengivet i detaljer for Personaleretten.
            
         
               2.
            
            
               Andet anbringende om tilsidesættelse af princippet om adgang til en retfærdig rettergang og manglende objektiv analyse under den administrative procedure. Appellantens klage under den administrative procedure blev afvist af den samme person, der oprindeligt traf afgørelse om at afskedige appellanten.
            
         
               3.
            
            
               Tredje anbringende om Personalerettens tilsidesættelse af princippet om ligebehandling.